Un nou contract-gigant a fost atribuit, recent, de către Primăria Municipiului Brașov, păstorită, încă, de edilul USR Allen Coliban. Instituția a pus la bătaie un buget de 102,5 milioane de lei pentru amenajarea și întreținerea spațiilor verzi, timp de patru ani, iar, în urma licitației, prețul a fost scăzut la "doar" 71,6 milioane de lei. Afacerea a fost adjudecată de două companii controlate de același om de afaceri, implicat în contracte similare cu mai multe primării, în special din București. O altă achiziție spectaculoasă a lui Allen Coliban, în valoare de 1,24 milioane de lei, pentru o instalație destinată stingerii incendiilor provocate de… bateriile mașinilor electrice sau hibrid.